In nomine Verbi incarnati. Ego Bladinus, verens enormitatem scelerum meorum, pro remedio animæ meæ, et patris mei Alonis, et matris mee Blismodis, dono Deo et sanctis ejus Petro et Paulo, ad locum Cluniacum, cui donnus Odilo abbas preest, de rebus meis que michi ex majorum successione contingunt, [scilicet] unum curtilum de Longa Valle, ubi Constantius Cornutus stabat, et alium curtilum ad Oredur, ubi Constantius Brunus versabatur, et alium curtilum ad Scolam, quem Josbertus incolebat; item aliud curtilum ad Jamp Segedes, in quo Stephanus morabatur, et in eodem loco partem quam ego habere videor in franchisia in qua Girbertus habitat: et hec omnia in comitatu Matisconensi sita sunt. Facio etiam vuerpicionem de rectitudine quam mater mea querelabat in obœdientia de Sancto Pontio. Et ut hec donatio firma permaneat, manu mea subterfirmavi, testibusque tradidi firmandam. Signum Bladini, qui hanc cartam fieri rogavit et firmavit. S. Gislardi. Actum publice loco Cluniaco, sabbato, regnante Heinrico rege, anno X regni ejus.